**Lisa nr 3**

06.11.2019 sõlmitud

haldusteenuse lepingule nr A17606/19

**KOKKULEPE HALDUSTEENUSE LEPINGU NR A17606/19 ALUSEL HANGITAVA**

**ELEKTRIENERGIA VAHENDAMISEKS**

*Kuupäev vastavalt digiallkirjastamise kuupäevale*

**Transpordiamet**, registrikood 70001490, asukoht Valge 4, 11413 Tallinn, mida esindab põhikirjaalusel peadirektor Priit Sauk,

**Remamp OÜ**,registrikood 12068173, asukoht Roo tn 51-2, Põhja-Tallinna linnaosa, 10320 Tallinn, mida esindab juhatuse liige Ego Riener,

ja

**Riigi Kinnisvara AS**, registrikood 10788733, asukoht Tartu mnt 85, 10115 Tallinn (edaspidi nimetatud **RKAS**), mida esindab volikirja alusel haldusteenuste direktor Karel Aasrand,

edaspidi eraldi ja ühiselt nimetatud **pool** või **pooled**,

võttes arvesse, et

1. RKASi ja Transpordiameti vahel on 06.11.2019 sõlmitud haldusteenuse leping nr A17606/19 (edaspidi nimetatud **haldusteenuse leping**), mille kohaselt RKAS muuhulgas haldab:
	* võrgulepingut nr 5855961791/1, mille alusel varustatakse elektrienergiaga tarbimiskohta kinnistul **Tuletorni tn 1, Lasnamäe linnaosa, Tallinn, Harju maakond** (registriosa number 13842850, katastritunnus 78401:101:4054; edaspidi nimetatud **kinnistu 1**);
	* võrgulepingut nr 5852846604/1 ja 5853152591/2, mille alusel varustatakse elektrienergiaga tarbimiskohta kinnistul **Valge tn 3, Kesklinna linnaosa, Tallinn, Harju maakond** (registriosa number 1225501, katastritunnus 78401:115:1570; edaspidi nimetatud **kinnistu 2**);
2. Remamp OÜ ja Transpordiameti vahel on sõlmitud 08.01.2024 kontsessioonileping nr 3.2-4/25/13-1 (edaspidi nimetatud **kontsessioonileping**), mille alusel kasutab Remamp OÜ kinnistut 1 ning osaliselt kinnistut 2 vastavalt kokkuleppe lisaks nr 1 oleval plaanil tähistatud alale (edaspidi nimetatud **osa kinnistust 2**);
3. pooled soovivad kokku leppida elektrienergia vahendamises Remamp OÜle kinnistul 1 ja osal kinnistust 2 ning vastavate kulude hüvitamises,

leppisid kokku alljärgnevas (edaspidi nimetatud **kokkulepe**):

1. **Osale** **kinnistust 2 elektrienergia vahendamine**
	1. Remamp OÜ kohustub tagama osale kinnistust 2 elektrivõrguga liitumise ning sõlmima selleks vajalikud lepingud. Pooled eeldavad, et osale kinnistus 2 on liitumine elektrivõrguga eraldiseisva, vajaliku võimsusega (läbilaskevõimega) võrguühenduse kaudu võimalik saavutada hiljemalt 31.12.2026.
	2. RKAS vahendab osale kinnistust 2 elektrienergia tarbimisega seotud kulusid (võrguteenus ja elektrienergia) kuni 31.12.2026, kui pooled ei lepi kokku teisiti. RKAS ei vahenda, ei kontrolli, ega paku käiduteenust elektrivõrguseadmetele, mille abil toidetakse läbi kinnistul asuva sisevõrgu kinnstu kasutajate seadmeid.
	3. Kinnistu 2 sisese elektriühenduse omandi ja vastutuspiiri reguleerib Remamp OÜ ja Transpordiameti vaheline kontsessioonileping, käesoleva kokkuleppega seda ei reguleerita.
	4. Remamp OÜ poolt tarbitud elektrienergia koguseid mõõdetakse kinnistul 2 paiknevasse jaotuskilpi paigaldatava kaugloetava elektriarvestiga, mille paigaldamise korraladab RKAS. Remamp OÜle elektrienergia vahendamisega osale kinnistust 2 alustab RKAS pärast elektriarvesti paigaldust, kuid mitte enne 14.04.2025. Pärast elektriarvesti paigaldust koostab RKAS 1 (ühe) kuu jooksul kokkuleppe lisa nr 2.
	5. RKAS kohustub tagama kinnistule 2 paigaldatud elektriarvesti nõuetekohase toimimise (mõõteseade peab olema taadeldud) ning Remamp OÜ nõudmisel võimaldama kontrollida või tõendama mõõteseadme nõuetekohast korrasolekut.
2. **Kinnistul 1 elektrienergia vahendamine**
	1. RKAS vahendab kinnistul 1 elektrienergiat (toitepingega 0,4 kV, faaside arvuga 3, võrguühenduse läbilaskevõimega 10A) Remamp OÜle kuni kontsessioonilepingu tähtaegse lõppemiseni 31.12.2044 või ennetähtaegse lõppemiseni, kui pooled ei lepi kokku teisiti.
	2. Kinnistu 1 elektriühenduse omandi ja vastutuspiir on reguleeritud võrgulepinguga nr 5855961791/1, kus liitumispunkti asukohaks on märgitud: „Liitumispunkt asub kinnistu vahetus läheduses või kinnistul eraldi alusel asuvas liitumiskilbis ostja toitekaabli kingadel. Liitumiskilbist ostja elektripaigaldisse minev kaabel koos kaablikingadega kuulub ostjale“.
3. **Kulude hüvitamine ja arveldused**
	1. Remamp OÜ kohustub tasuma RKASi poolt vahendatud elektrienergia eest vastavalt tegelikule tarbimisele, mida mõõdetakse elektriarvesti ehk mõõteseadmega (süsteemiga) mille asukoht, seerianumbrid ja tüüp on määratletud kokkuleppe lisas nr 2 (edaspidi *mõõteseade*). Seejuures kohustub Remamp OÜ teatama RKASi nõudmisel RKASile igakuiselt kuu viimaseks kuupäevaks elektrinäidu.
	2. Elektrienergia hind tuleneb RKASi elektrienergia ostu riigihankelepingust. Lisaks tarbitud elektrienergia hinnale hüvitab Remamp OÜ RKASile elektrienergia vahendamisega seoses järgmised kulud:
		1. Kinnistu 1 võrgutasu täies ulatuses ja kinnistu 2 osa võrgutasust, mille suurus leitakse proportsionaalselt kinnistu 2 kuu elektrienergia tarbimise suhtest kinnistul 2 Transpordiameti kuu elektrienergia kogutarbimisse;
		2. Kinnistu 1 õigusaktidega sätestatud muud tasud ja maksud täies ulatuses ja kinnistu 2 õigusaktidega sätestatud muud tasud ja maksud, mille suurus leitakse proportsionaalselt kinnistu 2 kuu elektrienergia tarbimise suhtest kinnistul 2 Transpordiameti kuu elektrienergia kogutarbimisse;
		3. RKASi korralduskulud igakuise püsitasuna 5 (viis) eurot kuus, millele lisandub käibemaks.
	3. Remamp OÜl on õigus küsida infot kehtivate hindade ja muude hüvitatavate kulude kohta.
	4. Kui tegelike tarbimisandmete lugemine mõõteseadmes on häiritud (mõõteseade on pingetu vms), teavitab RKAS sellest viivitamata Remamp Oüd ning arvestab Remamp OÜ elektrienergia tarbimise varasemate tarbimisandmete jm tõendite alusel. Juhul, kui hiljem on võimalik tuvastada Remamp OÜ tegelik elektrienergia tarbimine, tehakse tasaarvestus, mis kajastatakse järgneval kuul esitataval arvel.
	5. Remamp OÜ on kohustatud tasuma elektrienergia ja võrguteenuste eest vastavalt tarbitud kogustele ning muud kaasnevad kulud (kokkuleppe punkt 3.2) RKASi poolt esitatud arvel toodud kuupäevaks ja rekvisiitidel. Tasu arvestatakse eelneva kuu tarbimise eest. RKAS esitab arve hiljemalt iga kuu 20. kuupäevaks e-posti aadressil: ego@argentiina.ee.
	6. Elektrimüüja poolt hinna muutmisel, teavitab RKAS sellest Remamp OÜd vähemalt 1 (üks) kuu ette. Üldjuhul vaatab elektrimüüja hinna üle paar korda aastas, muutmise aluseks võib olla muutunud sisseostuhind.
	7. RKASil on õigus punktis 3.2.3 nimetatud püsitasu indekseerida üks kord aastas 1. jaanuarist. Tasu indekseerimisel võetakse aluseks tasu muutmisele eelneva 31. detsembri seisuga lõppeval aastasel perioodil Eesti tarbijahinna koondindeksi protsentuaalne muutus (THI, mis sisaldab kõiki regioone ja kaubagruppe). Tasu indeksi alusel muutmise kohta esitab RKAS Remamp OÜle vastavasisulise teate. Juhul kui Remamp OÜ leiab, et teates esitatu ei vasta kokkulepitule, võib ta esitada teatele põhjendatud vastuväite 60 (kuuekümne) päeva jooksul teate kättesaamisest arvates. Kui Remamp OÜ vastuväidet tähtaegselt ei esita, loetakse tasu muudetuks RKASi esitatud teate alusel ning eraldi muutmise kokkulepet ei sõlmita.
	8. Maksete tasumisega viivitamisel on RKASil õigus nõuda Remamp OÜlt viivise tasumist 0,05% (null koma null viis protsenti) tasumisele kuuluvast summast iga viivitatud kalendripäeva eest.
4. **Muud tingimused**
	1. RKAS kohustub Remamp OÜle teatama vähemalt 3 (kolm) tööpäeva ette, või niipea kui see on võimalik, elektrivarustuse katkestustest, kui see on tingitud RKASist või sellest teavitatakse RKASi.
	2. RKAS ei vastuta võrguteenuse pakkujast (Elektrilevi OÜ) või kinnistu 2 elektripaigaldisest tingitud riketest, sh pingemuutustest ja katkestustest, Remamp OÜle tekkinud kahjude eest.
	3. Pooled võtavad arvesse, et elektrivõrgus võivad esineda kiired pingemuutused, sh toitepinge lohud, mida ei ole võimalik mõistlikkuse põhimõttest lähtudes vältida ning mis võivad põhjustada häireid elektriseadmete ja -tarvitite töös või põhjustada elektriseadmete ja -tarvitite kahjustumist. Remamp OÜl on võimalik oma elektriseadmeid ja -tarviteid kiirete pingemuutuste eest kaitsta, paigaldades elektripaigaldisse vastavad kaitse- või lisaseadmed.
	4. Pooled tagavad, et võrgu häireteta toimimiseks vastavad nende omandis või valduses olevad elektripaigaldised õigusaktidele, standarditele, eeskirjadele jms.
	5. Kui Remamp OÜ elektripaigaldisest tulenevalt tekib kahju võrguettevõtjale, kinnistu 2 paigaldisele või kolmandatele isikutele, vastutab Remamp OÜ tekkinud kahju ja/või taastamisväärtuse ulatuses, v.a kokkuleppe punktides 4.2 ja 4.3 kirjeldatud asjaoludel.
	6. Remamp OÜ poolt tootmisseadme kasutamisel, sellest elektrienergia kinnistu 1 ja kinnistu 2 võrku andmine ei ole lubatud.
	7. Remamp OÜ ei või RKASi nõusolekuta teha lülitus- ja ümberehitustoiminguid kinnistu 1 liitumispunktis ja kinnistu 2 mõõtepunkti elektripaigaldistes. Punktis 1.3 kirjeldatud kinnistu 2 sisese elektriühenduse kaitselülitile ja mõõteseadmele ligipääsu saamiseks kohustub Remamp OÜ kontakteeruma Transpordiameti või RKASiga.
	8. Kokkuleppe lõppemisel või ennetähtaegsel lõpetamisel kohustub Remamp OÜ omal kulul eemaldama talle kuuluvad, kinnistu 1 ja 2 omanikule mittevajalikud, elektrienergia edastamiseks kasutatud seadmed kinnistu 1 ja 2 elektripaigaldistest.
5. **Kokkuleppe lõppemine**
	1. RKASil on õigus kokkulepe üles öelda, teatades sellest Remamp OÜle ja Transpordiametile 1 (üks) kuu ette juhul, kui Remamp OÜ on viivituses kahel järjestikusel maksetähtpäeval tasumisele kuuluva arve maksmisega või kui võlgnetav summa ületab kahe kuu eest maksmisele kuuluvad kulud ja Remamp OÜ ei ole sellist rikkumist lõpetanud eelnimetetud 1-kuulise etteteatamise tähtaja jooksul.
	2. Remamp OÜl on õigus kokkulepe igal ajal üles öelda teatades sellest RKASile ja Transpordiametile vähemalt 1 (üks) kuu ette.
	3. Transpordiametil on õigus kokkulepe igal ajal üles öelda teatades sellest RKASile ja Remamp OÜle vähemalt 1 (üks) kuu ette.
	4. Haldusteenuse lepingu lõppemisel lõpeb samaaegselt ka haldusteenuse lepingu lisana sõlmitud käesolev kokkulepe.
	5. Käesoleva kokkuleppe lõppemisel, mis ei ole seotud haldusteenuse lepingu lõppemisega, lepivad RKAS ja Transpordiamet kokku kinnistutel 1 ja 2 elektrienergia vahendamise jätkamise vajaduse.
6. **Poolte** **kontaktisikud**
	1. Pooled nimetavad oma kontaktisikuteks kokkuleppe täitmisel:
		1. Transpordiameti kontaktisik on Andres Unn, tel (+ 372) 5847 0611, e-post: andres.unn@transpordiamet.ee;
		2. Remamp OÜ kontaktisik on Ego Riener, tel (+372) 504 3885, e-post ego@argentiina.ee
		3. RKASi kontaktisik on Taavi Janno, tel 5335 8391, e-post taavi.janno@rkas.ee
	2. Kokkuleppes fikseeritud kontaktisikute vahetumisest teavitab pool teisi pooli viivitamata kirjalikku taasesitamist võimaldavas vormis.
7. **Lõppsätted**
	1. Pooltevahelised kokkuleppega seotud teated edastatakse kirjalikku taasesitamist võimaldavas vormis, välja arvatud informatiivse sisuga teated, mille edastamisel teisele poolele ei ole õiguslikke tagajärgi. Informatsioonilist teadet võib edastada muuhulgas telefoni või e-maili teel.
	2. Kõik kokkuleppe muudatused ja täiendused vormistatakse kirjalikult kokkuleppe lisadena, mis jõustuvad pärast nende allkirjastamist poolte poolt allkirjastamise momendist või poolte poolt kirjalikult määratud tähtajal.
	3. Pooled lahendavad kokkuleppe täitmisest tulenevad vaidlused läbirääkimiste teel. Kokkuleppe mittesaavutamisel lahendatakse vaidlus kohtus õigusaktidega ette nähtud korras.
	4. Pooled ei oma õigust kokkuleppest tulenevaid õigusi kohustusi üle anda kolmandatele isikutele ilma teiste poolte kirjaliku nõusolekuta.
	5. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
	6. Kokkulepe allkirjastatakse digitaalselt ning see jõustub viimase digiallkirja andmise kuupäevast arvates.

**Kokkuleppe lisad:**

**Lisa nr 1 –** Valge tn 3, Tallinn kinnistu plaan (tähistatud osaga kinnistust 2)

**Lisa nr 2 –** Mõõteseade (lisatakse kokkuleppele mõõteseadme paigalduse järgselt)

**Transpordiamet Remamp OÜ RKAS**

*/allkirjastatud digitaalselt/ /allkirjastatud digitaalselt/ /allkirjastatud digitaalselt/*

Priit Sauk Ego Riener Karel Aasrand

peadirektor juhatuse liige haldusteenuste direktor

**LISA nr 1 – Valge tn 3, Tallinn kinnistu plaan (tähistatud osaga kinnistust 2)**

**Kuupäev: /digiallkirjastatud/**

****

**LISA nr 2 – Mõõteseade**

 **Kuupäev: /digiallkirjastatud/**

|  |  |  |  |  |  |
| --- | --- | --- | --- | --- | --- |
| **Jk. nr.** | **Objekti nimetus** | **Mõõteseadme tüüp ja mudel** | **Algnäit** | **Näidu fikseerimise kuupäev** | **Näidu tariif** (päeva näit ja öö näit eraldi e. 2-tariifne / üks näit e. 1-tariifne) |
| 1 | Valge tn 3, Kesklinna linnaosa, Tallinn, Harju maakond | …….. | 0 | … . … .2025 | 1-tariifne |
|  |  |  |  |  |  |

|  |  |  |
| --- | --- | --- |
| **Transpordiamet** | **Remamp OÜ** | **RKAS** |
|  |  |  |
| */allkirjastatud digitaalselt/* | */allkirjastatud digitaalselt/* | */allkirjastatud digitaalselt/* |
|  |  |  |
| Priit Saukpeadirektor | Ego Riener juhatuse liige | Karel Aasrandhaldusteenuste direktor |